ಅಯ್ಯೋ..! 15 ಸಾವಿರ ಬಿಲ್ ಆಗಿದ್ದಕ್ಕೆ ಹೋಟೆಲ್ ವೇಟರ್ಗೆ ಆತ ನೀಡಿದ್ದು 36 ಲಕ್ಷ ರೂಪಾಯಿ ಟಿಪ್! ಹೋಟೆಲ್ಗೆ ತೆರಳಿ ಬೇಕಾದ ತಿಸಿಸನ್ನ ತಿಂದ ನಂತರ ಆಹಾರ ತಂದು ಕೊಟ್ಟ ವೇಟರ್ಗೆ ಟಿಪ್ ಕೊಡುವುದು ಮಾಮೂಲಿ. ಕೆಲವರು 100, 200, 500, 1000 ರೂ ಟಿಪ್ಸ್ ನೀಡುತ್ತಾರೆ. ಆದರೆ ಇಲ್ಲೊಬ್ಬ ವ್ಯಕ್ತಿ ಮಾತ್ರ ದುಬಾರಿ ಟಿಪ್ ನೀಡಿದ್ದಾನೆ. ಆತ ವೇಟರ್ ನೀಡಿದ ಟಿಪ್ ಎಷ್ಟೆಂದು ತಿಳಿದರೆ ಅಚ್ಚರಿ ಆಗೋದರಲ್ಲಿ ನೋ ಡೌಟ್! ಹೌದು. ಅಮೆರಿಕದಲ್ಲಿ ಇಂತಹದೊಂದು ಘಟನೆ ನಡೆದಿದೆ. ಅಲ್ಲಿನ ಆಂಥೋನಿ ಅಟ್ ಪ್ಯಾಕ್ಸನ್ ರೆಸ್ಟೋರೆಂಟ್ಗೆ ಗ್ರಾಹಕನೊಬ್ಬ ಬಂದಿದ್ದ. ಬೇಕಾದ ಆಹಾರಗಳನ್ನು ಆರ್ಡರ್ ಮಾಡಿದ್ದಾನೆ. ಆತ ಆರ್ಡರ್ ಮಾಡಿದಂತೆ ವೇಟರ್ ಆತನಿಗೆ ತಂದುಕೊಟ್ಟಿದ್ದಾಳೆ. ವ್ಯಕ್ತಿ ಸುಮಾರು 205 ಡಾಲರ್ 15 ಸಾವಿರ ರೂಪಾಯಿನಷ್ಟು ಆಹಾರವನ್ನು ತಿಂದಿದ್ದಾನೆ. ನಂತರ ಗಿಯನ್ನಾ ಡಿ ಏಂಜೆಲೊ ಎಂಬ ವೇಟರ್ ಆತನಿಗೆ ಬಿಲ್ ತಂದುಕೊಟ್ಟಿದ್ದಾಳೆ. ಆದರೆ ಆತ ಮಾತ್ರ ಗಿಯನ್ನಾ ಡಿ ಏಂಜೆಲೊಗೆ 36 ಲಕ್ಷ ರೂಪಾಯಿ ಟಿಪ್ ನೀಡಿದ್ದಾನೆ. ಒಂದೇ ಸಮನೆ ದುಬಾರಿ ಟಿಪ್ ನೀಡಿದ್ದನ್ನು ನೋಡಿ ಗಿಯನ್ನಾ ಡಿ ಏಂಜೆಲೊ ಅಚ್ಚರಿಗೆ ಒಳಗಾಗಿದ್ದಾಳೆ. ನಂತರ ಸ್ವೀಕರಿಸಿದ್ದಾಳೆ.ಆಂಥೋನಿ ಅಟ್ ಪ್ಯಾಕ್ಸನ್ ರೆಸ್ಟೊರೆಂಟ್ ಈ ವಿಚಾರವನ್ನು ಫೇಸ್ಬುಕ್ನಲ್ಲಿ ಹಂಚಿಕೊಂಡಿದೆ. ಅಷ್ಟು ಮಾತ್ರವಲ್ಲದೆ, ಬಿಲ್ಲಿನ ಫೋಟೋವನ್ನು ಶೇರ್ ಮಾಡಿದ್ದಾರೆ. ಅನೇಕರು ಈ ಫೋಟೋವನ್ನು ಕಂಡು ಅಚ್ಚರಿ ಸೂಚಿಸಿದ್ದಾರೆ. ಗಿಯನ್ನಾ ಡಿ ಏಂಜೆಲೊ 36 ಲಕ್ಷವನ್ನು ಟಿಪ್ಸ್ ಆಗಿ ಪಡೆದ ನಂತರ ಆ ವ್ಯಕ್ತಿಗೆ ಧನ್ಯವಾದ ತಿಳಿಸಿದ್ದಾಳೆ. ಅಷ್ಟು ಹಣವನ್ನು ವಿದ್ಯಾಭ್ಯಾಸಕ್ಕೆ ಖರ್ಚು ಮಾಡುವುದಾಗಿ ತಿಳಿಸಿದ್ದಾಳೆ.